Hillary Clinton vodi s 35 milijuna dolara na bankovnom računu
Pored navedenih 35 milijuna dolara Hillary Clinton na računu svoje kampanje ima još 15 milijuna dolara namijenjenih za glavne predsjedn
Kako javlja Los Angeles Times, Hillary Rodham Clinton na kraju rujna imala je 35 milijuna dolara na bankovnom računu namijenjenih financiranju kampanje za predsjedničke izbore. To je tri milijuna više od njenog glavnog suparnika za predsjedničku nominaciju Demokratske stranke Baracka Obame. I Clinton i Obama daleko su za sobom ostavili vodećeg republikanca po prikupljenim sredstvima za kampanju, bivšeg gradonačelnika New Yorka Rudya Giuliania koji je inkasirao jedanaest i pol milijuna dolara. Clinton, također, prikuplja donacije za opće izbore. Pored navedenih 35 milijuna dolara Hillary Clinton na računu svoje kampanje ima još 15 milijuna dolara namijenjenih za glavne predsjedničke izbore. Predsjednik Bush – izvještava Los Angeles Times – priprema se za bitku s Kongresom oko proračuna za fiskalnu godinu koja je počela 1. listopada. Predsjednik je jučer u govoru u Arkansasu kritizirao Kongres jer mu do sada nije uputio na potpis jedan jedini proračunski zakon te je upozorio da srežu svoje financijske planove jer – ukoliko to ne učine – uporabit će svoje pravo veta. Dok je njegova, Republikanska stranka imala većinu u Kongresu predsjednik nije blokirao vetom niti jedan proračunski zakon. Kako je rekao, planovi demokrata vode ka povećavanju poreza i spriječavanju uravnoteženja državnog proračuna. Demokrati traže 22 milijarde dolara više od predsjednika Busha za financiranje domaćih programa